મુઘલાઈના એક અર્થમાં છેલ્લા મહાન બાદશાહ તરીકે જેની ગણતરી થાય છે તે ઔરંગઝેબનો શાસનકાળ બે ભાગમાં વહેંચાયેલો હતો. પહેલા વિભાગમાં ઈ.સ. ૧૬૫૮થી ૧૬૮૧ વચ્ચેના ગાળામાં તે મોટેભાગે ઉત્તર ભારતની સમસ્યાઓમાં વ્યસ્ત રહ્યો હતો. ૧૬૮૧થી લઈ ૧૭૦૭ એટલે કે મૃત્યુ સુધી તે દક્ષિણ ભારતની કૂટનીતિઓમાં ઉલઝેલો હતો. પિતા શાહજહાંના શાસનમાં બે વખત દક્ષિણ ભારતની સુબેદારી દરમિયાન ઔરંગઝેબે બીજાપુર અને ગોલકોંડા જીતવાના પ્રયાસો કર્યા હતા.